CELEX: E2013P0016
Language: sk
Date: 2013-07-09 00:00:00
Title: Žaloba Dozorného úradu EZVO proti Islandskej republike podaná 9. júla 2013 (Vec E-16/13)

10.10.2013   
            
            
               SK
            
            
               Úradný vestník Európskej únie
            
            
               C 294/7
            
         Žaloba Dozorného úradu EZVO proti Islandskej republike podaná 9. júla 2013
   (Vec E-16/13)
   2013/C 294/07
   Dňa 9. júla 2013 podal Dozorný úrad EZVO v zastúpení: Markus Schneider a Catherine Howdle, splnomocnení zástupcovia Dozorného úradu EZVO, 35 rue Belliard, 1040 Brusel, Belgium, na Súd EZVO žalobu proti Islandskej republike.
   Dozorný úrad EZVO žiada Súd EZVO, aby:
   
               1.
            
            
               vyhlásil, že tým, že Islandská republika v stanovenej lehote i) neprijala opatrenia potrebné na implementáciu aktu uvedeného v bode 7b prílohy XIX k Dohode o Európskom hospodárskom priestore (smernica Európskeho parlamentu a Rady 2008/122/ES zo 14. januára 2009 o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene) v znení prispôsobenom Dohode o EHP prostredníctvom jej protokolu 1, alebo ii) ich bezodkladne neoznámila Dozornému úradu EZVO, nesplnila si svoje záväzky podľa uvedeného aktu a podľa článku 7 Dohody o EHP;
            
         
               2.
            
            
               nariadil Islandskej republike uhradiť súdne trovy.
            
         Právna a skutková podstata veci a právne odôvodnenie:
   
               —
            
            
               Dozorný úrad EZVO v tejto svojej žiadosti uvádza, že Islandská republika si nesplnila svoj záväzok vyhovieť najneskôr do 11. septembra 2012 odôvodnenému stanovisku Dozorného úradu EZVO vydanému 11. júla 2012, ktoré sa týka skutočnosti, že islandský štát neimplementoval do svojho vnútroštátneho právneho poriadku smernicu Európskeho parlamentu a Rady 2008/122/ES zo 14. januára 2009 o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene (akt), ako sa naň odkazuje v bode 7b prílohy XIX k Dohode o Európskom hospodárskom priestore a v jeho znení prispôsobenom Dohode o EHP prostredníctvom protokolu 1 k tejto dohode.
            
         
               —
            
            
               Dozorný úrad EZVO tvrdí, že nemá žiadnu informáciu, z ktorej by bolo možné usúdiť, že predmetný akt bol v plnej miere implementovaný.